Tolong jelaskan mengenai Aspek yang disentuh dari Pembentukan terra dalam bahasa melayu

Kaedah ini dilaksanakan bergantung kepada tahap kemampuan sesebuah jasad angkasa atau planet menampung hidupan yang bakal menghuninya (planetary habitability). Tahap ini mengambil kira keberadaan sumber tenaga, tetapi faktor lain yang menyentuh aspek geofizik, geokimia dan astrofizik akan dipertimbangkan juga berkaitan kemampuan menyokong kehidupan. Syarat suatu planet bisa mendukung kehidupan adalah:

Memiliki bintang yang jaraknya cukup dengan perbandingan dengan tenaga yang dikeluarkan bintang tersebut.

Sudah ada selama berbilion-bilion tahun untuk memberi kesempatan pada planet tersebut membentuk keadaan yang sedikit sebanyak mampu menyokong kehidupan, serta berkemungkinan ada kehidupan yang tersendiri.

Cukup sinar ultraungu untuk memulakan dinamik atmosfera yang memungkinkan pembentukan ozon namun tidak terlalu banyak ionisasi yang bisa membunuh kehidupan.

Air - sumber utama kehidupan - ada pada permukaannya.

mempunyai nisbah jisim dan isipadu planet yang cukup: nisbah jisim dan isipadu yang terlalu kecil menghasilkan graviti yang terlalu rendah lalu meustahilkan keberadaan atmosfera.

Kandungan atmosfera - berperanan penting menciptakan bahan biokimia dasar. Penebatan dan perpindahan kalori dari permukaan planet dikehendaki untuk mengekalkan suhu sebahagian planet ketika ia tidak disinari cahaya bintang. Keadaan atmosfera juga penting untuk sebagai suatu bentuk perlindungan mengekang serangan luar angkasa baik dalam bentuk ketara (seperti meteor) ataupun tenaga (seperti radiasi).

Memiliki empat unsur yang vital bagi kehidupan Bumi yang menghuninya: karbon, hidrogen, oksigen dan nitrogen.